Amstelland Makelaars B.V. - Te huur: Lange Leidsedwarsstraat 170B, 1017 NP Amsterdam
Dit kleinschalige appartementencomplex is gelege... Meer informatie Talle plase nou te koop | Netwerk24
Talle plase nou te koop
Boere moet op die uitkyk wees vir talle plase wat Van’s Auctioneers in die volgende ses weke te koop gaan aanbied.
Daar is heelwat saai- en weidingplase, asook ’n spog-melkplaas in KwaZulu-Natal wat opgeraap kan word.
Op 26 September om 11:00 word vyf plaasdele van ongeveer 2 200 ha tussen Heidelberg en Balfour, sowel as ’n verskeidenheid plaastoerusting, op dié plase opgeveil.
Die skilderagtige plaas naby Underberg in KwaZulu-Natal kom op 17 en 18 Oktober op ’n likwidasieveiling onder die hamer.
Dié plase grens aan die Suikerbosrandrivier en bied puik weiding en besproeiings- en saailande en is ryk aan water met besproeiingsregte en boorgate, sowel as spilpunte. Daar is ook uitstekende verbeterings soos huise, blokkamers, store en heelwat meer.
Die plaastoerusting sluit in stropers, trekkers, vragmotors, bakkies en heelwat meer.
Op dieselfde dag kan aanbiedings ingedien word vir nege plase wat deur ’n finansiële instelling aangebied word.
Die plase is in die Vrystaat, Noordwes en Limpopo en daar is ook ’n kommersiële eiendom naby Port Edward te koop. Aanbiedings moet persoonlik voor 12:00 op 26 September ingedien, of kan per e-pos tussen 12:00 en 16:00 op dieselfde dag ingedien word.
’n Uitsonderlike melkplaas met beeste, melkerytoerusting en ander plaaswerktuie naby Underberg in die hart van melkwêreld kom op 17 en 18 Oktober onder die hamer op ’n likwidasieveiling wat op die plaas aangebied word.
Die plase beslaan saam ’n allemintige 3 000 ha en is ryk aan water en het ook waterregte.
Die spilpunte vir besproeiing word saam met die plase waarop hulle staan, aangebied. Een van die gedeeltes bevat ’n trouvenue met ’n kapel en blyplek.
Die los bates, wat op 18 Oktober aangebied word, sluit in die melkery en verwante toerusting, ongeveer 2 000 koeie en beeste, perde en wild, sowel as heelwat plaastoerusting van goeie gehalte.
Voornemende kopers word versoek om Van’s Afslaers by 086 111 8267 te bel.
Meer inligting kan op die afslaer se webblad by www. vansauctions.co.za of sy Facebook-blad verkry word.
Meer oor: Plase | Landbou | Veilings
Vikaris se vuurperde kom onder hamer
Ginekoloë se private skatte opgeveil
Skaars grammofoon onder skatte op veiling